Si Abdon "Jun" M. Balde, Jr. (kamundagan: Septyembre 12, 1946) saróng premyadong kontemporaneong Bikolanong parasurát sa mga tatarámon na Bikol, Filipino, asín Ingles.[1] Ginawádan siya kan Outstanding Bikolano Artists for 2009 sa kategoryang Literary Arts sa ciudad nin Naga, asín Southeast Asian Writers Awards for the Philippines sa Tailandya ngonyán na taón 2009.[2] Siyá saróng direktor kan Unyon ng mga Manunulat sa Pilipinas (UMPIL).[3] Kan taon 2012, pinangaranan siya bilang pinaka-enot na Poet Laureate kan Albay.